b'\n_START_ARTICLE_\nLinearna polarizacija\n_START_PARAGRAPH_\nLinearna polarizacija elektromegnetnega valovanja je vrsta polarizacije, kjer vrh vektorja elektri\xc4\x8dnega in magnetnega polja niha vzdol\xc5\xbe daljice.\n_START_SECTION_\nPolarizator\n_START_PARAGRAPH_\nMre\xc5\xbea iz vzporednih \xc5\xbeic deluje kot polarizator, ki daje linearno polarizirano elektromagnetno valovanje. Tak\xc5\xa1en polarizator ne prepu\xc5\xa1\xc4\x8da elektromagnetnega valovanja, kadar imajo \xc5\xbeice smer elektri\xc4\x8dnega polja. Kadar pa elektri\xc4\x8dna poljska jakost niha pravokotno na \xc5\xbeice, valovanje prepu\xc5\xa1\xc4\x8da. Na ta na\xc4\x8din deluje kot polarizator (glej sliko na desni).'